දීපා අධිකාරී, චානුක කුලසේකර, අජිත් මදුරප්පෙරුම, ගයාන් මධුසංඛ, උපාලි රණවීර, සුනිල් සිරිලංකා, බෙනට්, ප්‍රෙමලාල් ඇතුළු මාධ්‍යවේදීහු රැසක් මේ ගැටුමට මැදි වූ අතර දීපා අධිකාරී සහ චානුක කුලසේකර තුවාල ලැබූහ. තවත් කිහිප දෙනකුගේ කැමරාවලට හානි සිදු කරනු ලැබීය. තුවාල ලැබූ දීපා අධිකාරිට බෙහෙත් දැමීමට යෑමට සිදුවූයේ පැය හතරකට පමණ පසුවය. එතෙක් ඇය ඇතුළු මාධ්‍යවේදීන් තිදෙනකුට කළුවරේ නිවෙසක සිරවී සිටින්නට සිදුවිය. තවත් මාධ්‍යවේදියෙක් අනූනවයෙන් බේරුනේ කුකුළු කොටුවකට රිංගාය.